**Nota informativă**

**la proiectul hotărârii Guvernului cu privire la modificarea şi completarea**

**Hotărârii Guvernului nr. 1516 din 29 decembrie 2007**

Prezentul proiect de hotărîre a Guvernului are drept scop asigurarea executării prevederii art.XXXIV alin.(2) din Legea cu privire la modificarea și completarea unor acte legislative.

Prin Legea menționată supra, în vigoare de la 01.01.2018, a fost stabilit expres modul de calculare a accizului la ţigaretele cu filtru cît și la cele fără filtru, fiind calculat ca sumă a accizei determinate prin aplicarea (înmulţirea) cotei stabilite în sumă absolută la volumul în expresie naturală (1000 bucăţi) la momentul expedierii din antrepozitul fiscal sau la momentul importării şi a accizei determinate prin aplicarea (înmulţirea) cotei ad valorem în procente stabilite la preţul maxim de vînzare cu amănuntul.

Actualmente, stabilirea și înregistrarea prețului maxim de vânzare cu amănuntul se efectuează doar pentru orice marcă de țigarete cu filtru, de către persoanele care produc țigarete în Republica Moldova (producătorul local) sau care importă.

Astfel, prin proiectul respectiv se va reglementa modul de înregistrare și declarare a prețului maxim de vânzare cu amănuntul inclusiv și pentru țigaretele fără filtru.

Realizarea prevederilorHotărării Guvernului cu privire la modificarea și completarea Hotărârii Guvernului nr.1516 din 29 decembrie 2007 nu necesită surse financiare suplimentare.

Ținînd cont de cele expuse mai sus, se consideră oportun aprobarea proiectului de Hotărîre a Guvernului respectiv.

**SECRETAR DE STAT Tatiana IVANICICHINA**